ભારત દેશમાં નોટબંધી બાદ નાણાંકીય વ્યવહાર કેસલેશ બનાવાને બદલે રોકડીયો બની રહ્યો છે. કેન્દ્ર અને રાજ્ય સરકાર નાણાંકીય વ્યવહારમાં વિશ્વાસ વધે તે માટે કેસલેશને પ્રોત્સાહન આપી રહી છે. પરંતુ પ્રજાના ચૂંટાયેલા પ્રતિનિધિઓના ચેકો રિટર્ન થઈ રહ્યા છે. સુરેન્દ્રનગર જિલ્લામાં નાણાંકીય લેતી-દેતી બાદ પૈસા પાછા આપવામાં રાજકીય, સામાજિક અને વેપારી વર્ગમાં છેતરપિંડી અને વિશ્વાસઘાતના બનાવો ચિંતાજનક રીતે વધ્યા છે ત્યારે સુરેન્દ્રનગર લોકસભાના સાંસદ દેવજીભાઈ ફતેપરા આપેલ ચેક રિટર્ન થયો હતો. આથી ચેક રિટર્ન થવાના કેસમાં સતત છઠ્ઠી વખત વોરંટ જાહેર થયું છે.